
Medgyesi Dániel: Gépjárművek Keréktalpponti Erő Becslő Rendszer Kísérleti
Validálása
Téma vezetők: Sári Zoltán NJE-GAMF, Widner Attila HUMBDA NKft.
A dolgozatom célja egy költséghatékony keréktalpponti erőmérő becslő módszer
vizsgálata és validációja. Az autóiparban számos területen alkalmazunk járműdinamikai
modelleket. Ezeknek a modelleknek a hasznosága attól függ, hogy mennyire képes
reprezentálni a valós jármű viselkedését. Ahhoz, hogy ezeknek a modelleknek a
pontoságáról meggyőzödjünk validációs folyamatokra van szükség. A folyamat a következő
képen épül fel: a jármű szükséges paramétereinek meghatározása (például: tömeg és
súlyelosztás, futómű geometria és kinematika, légellenállási erő valamint felhajtóerő
tényező, motor nyomatéki karakterisztika, váltóáttételek, gumimodell paraméterei:
maximális oldal és hosszirányú tapadási tényező, kanyarmerevség, gördülési ellenállási
tényező), ezután elvégezzük a szükséges menetdinamikai méréseket (hosszirányú
gyorsitások és lassítások, konstans sugarú körpálya vizsgálat, dinamikus irányváltások ),
majd a becslések, szimulációk elvégzését követően összehasonlítjuk a mért és a becsült
eredményeket. A munkám célja kifejezetten egy olyan becslési rendszer validációja ami a
keréktalpponti x,y,z irányú erőket tudja megbecsülni. Azonban a járművükön alkalmazott
gumiabroncsok összetettsége miatt 100%-ban megbízható megoldást nem fogunk tudni
találni. A dolgozatom során a Neumann János Egyetem menetdinamikai rendszerén volt
szerencsém dolgozni. Ez a rendszer egy Mercedes-benz CLA 250 személygépjárműre volt
felszerelve így a méréseket is ezen a járművön lettek elvégezve. A menetdinamikai mérések
a jakabszállási repülőtéren kerültek elvégzésre. A méréseket a MoTeC i2 szoftverében diagnosztizáltam. A becsléshez szükséges számolócsatornákat is ebbe a környezetbe hoztam létre.



